Ego Droco de Merlo, notum facio tam presentibus quam futuris quod, de assensu et approbatione uxoris mee Ermeniardis, necnon et filii mei Guillelmi, dedi in puram elemosynam per manum domni Petri, Atrebatensis episcopi, Deo et Beatę Marię Pontiniacensi quatuor arpenta vineę que habebam apud Irenci, ita quod idem episcopus vinee illius fructus, quandiu volet, percipiat et habeat. Concessi insuper Pontiniacensibus fratribus ut omnes vineas suas de S. Brictii, absque licentia ulla et difficultate aliqua, singulis annis in perpetuum possint vendemiare. Testes, Petrus, episcopus Atrebatensis, Johannes, cellerarius, Radulphus, Petrus, Malgrinus, Radulphus, monachi Pontiniacensis, Radulphus, Asso, clerici, Andreas, clericus, Stephanus de Vallencort, Odo de Merlo, Martinus Autissiodorensis, Petrus de Campania. Actum Vizilliaci, anno Dominice Incarnationis MCXC, cum essem in via Jerosolimitana.